**Møte i FAU 21.02.2023**

Stad: Rolland skule, kl. 19 – 21

1. Oppmøte

Line Amundsen(rektor), Lene Jacobsen(1A), Cecilie Kirø (1B), Stian Skreden (2A), Ida Pugerud (2B), Anette Fredheim (3A), Kristin Sande Endale (3B), Magne Aas (4A), Karoline Tveitsme Henriksen (4B), Ina Oddvik (5A), Lisbeth Ruus (5B), Kristine Moldskred (6A), Elin Johnson (6B), Hege Høyland (7A), Tor Andre Kvinge (7B)

1. Renate Drivenes frå Kronstad skule fortel om korleis ho jobbar i «Snakkeriet»

Forandring med varme er ei elevundersøking om kva som skal til for at elevane kjenner seg trygge på skulen.

Ho fortel om ulike arbeidsmetodar som dei har prøvd ut utifrå resultatet på undersøkinga.

Snakkeperson

Ein vaksen som er tilgjengeleg når elevane treng nokon å prate med. Bør være ein person som er blid, utadvent, og ikkje redd for å ta i mot ulike kjensler frå elevane. I byrjinga av året går personen rundt i alle klassene og fortel om kva ho/han kan hjelpe dei med. Snakkepersonen skal ikkje fortelje ting som kjem fram i samtalane vidare, dersom det ikkje er snakk om alvorlege straffbare ting.

Personen går blant anna inn i vanskelege situasjonar, går på heimebesøk til foreldre for å snakke, kan følge elevar til samtale hjå barne- og familie-hjelpa, gjev ulike instansar informasjon, oppfølging av elevar som har skulevegring og samarbeida med helsesjukepleiar.

Inkluderingskontakt for nye elevar for å få dei inn i miljøet på ein god måte. Det kan til dømes være to foreldre i kvar klasse.

Spørsmål: Har de sett endringar før og etter Snakkeriet vart innført?

Det har berre eksistert eit par år til no, men tenkjer at det har hatt mykje å seie for enkeltelevar og klassemiljø. Har blant anna vore ofte inne i jentegrupper der det har vore mykje drama. Renate Drivenes opplever at elevane er innstilt på å ta tak i ting, og jobbe med utfordringar.

1. Godkjenning av agenda og referat

Godkjent

1. Informasjon frå rektor
* Skulen sitt arbeid med skulemiljø

Starta opp i desember på bakgrunn av innspel frå FAU, og at skulemiljøet fekk fleire utfordringar. Alle tilsette har behov for å være samkøyrte. Skulen såg at det var ulikheitar som dukka opp. Viktig med like reglar og oppfølging av reglane. Dei tilsette har prøvd å finne ut kva reglar vi treng på skulen, og korleis jobbe med elevane med dette. Har fått litt inspirasjon frå andre skular. Valte ut tre reglar. Vise ansvar, omsorg og respekt. Kva forventingar skal vi ha til kvarandre i klasserommet, i garderoben, friminuttet osv. Jobbar saman med elevane med dette for å utarbeide reglane. Skal monne ut i tipsplakatar. Det var eit tidkrevjande, men nyttig og nødvendig arbeid. Har samarbeida med BKL som skal komme og snakke om dette. Har kjøpt inn ny litteratur som skal brukast. Det blir også foredrag med Marco Elsafadi.

Team skyfritt har skulen hatt eit tett samarbeid med tidlegare, dette vil bli teke opp att no.

Innspel: Arbeidet skulen har lagt ned er bra, men i somme klasser med mykje vikarbruk, kan det være ekstra utfordrande å jobbe med desse tinga.

* Foredrag med Marco Elsafadi

Foredraget blir delt i to slik at det blir plass til alle. Elsafadi tek 15 000 kr. pr foredrag. Alle foreldre har fått invitasjon. FAU må ta stilling til om vi kan bidra økonomisk. Kasserer informerer om at vi har ca. 92 000 kr på konto. Ca. 50 000 kr. bør stå til 17. mai arrangementet. Innspel: elevane kan få inn pengar utanom, til dømes flaskeinnsamling til skitur og liknande. Det bør prioriterast å støtte arbeidet til skulen med det psykososiale miljøet. FAU har avstemming og er positive til å støtte foredraget med midlar, 10 000 kr. FAU skriv påminning om foredraget på facebooksidene til klassene.

* FAU sitt forarbeid og deltaking i kvalitetsoppfølgingsmøtet

To representantar frå FAU skal delta 20 april kl. 0830. Magne og Line har vore på kurs. Det var lav deltaking på foreldreundersøkinga. Det er utfordrande når så få svarar. Fram mot møtet skal vi ta stilling til kva Rolland skule skal jobbe med framover. Det er to tiltak ein kan velje mellom. Medverknad eller digital kompetanse. Prosessen fram mot kvalitetsoppfølgingsmøtet skal brukast til å ta stilling til kva tiltak vi vel å jobbe med fyrst. Det blir foreslått å bruke metoden vurderingskryss. Kva kom fram i undersøkingane om dei ulike tema. Kva er bra eller dårleg, og korleis kan det forbetrast. Innspel: Det kan være relevant å inkludere det med flytteprosessen til midlertidig skule i vurderingane om kva vi skal jobbe med. FAU kan lage arbeidsgrupper der vi jobbar med undersøkingane fram mot kvalitetsoppfølgingsmøtet.

* Rollandshallen skal utbetrast med nye garderobar med båsar nede i svømmehallen.
* Avdelingsleiar ved fyrste til tredje skal slutte på grunn av ny jobb. Det blir lyst ut ny stilling omgåande slik at den er på plass til neste skuleår.
1. Runde frå klassene

5A: Er det andre og femte trinn som har ansvar for underhaldning på 17. mai?

Ja, det er det.

1A: I forhald til skulemjølka er det fleire moglegheiter. Kven er det som vel desse, og går det å opne opp for fleire moglegheiter.

Skulen har i følge rektor eit prinsipp om at ein ikkje skal tilby noko usunt.

Lekser, nokon ønsker ikkje lekser. Er det mogleg å få leksefri?

Rektor svarer at FAU tidlegare hadde eit stort arbeid med å forhøyre seg med andre skular som har prøvd ut dette. Har spelt det inn til elevrådet. Kan være mogleg å prøve ut. Det kan også debatterast.

1B: Kvifor kan ein ikkje bestille frukt på småtrinnet?

Rektor skal undersøke kvifor.

Spørsmål om vennegrupper – FAU-representant tek dette med klasseforstandar.

7A: Ein del foreldre hadde sterke meiningar om det å fjerne 6. trinn si involvering i 7. trinn sitt avslutningsarrangement, og vil at det skal takast opp att i FAU.

Det vart diskutert i FAU, og i samarbeid med fjorårets 7.klasse. vedteke at 7. trinn sjølve skal ha ansvar for arrangementet.

1. Eventuelt

FAU ved Eidsvåg skule vil at FAU Rolland skule skal involvere seg i forbetring av uteområdet ved erstatningsskulen på Eidsvåg.